CELEX: 62007CB0477
Language: lv
Date: 2008-07-09 00:00:00
Title: Lieta C-477/07: Tiesas (sestā palāta) 2008. gada 9. jūlija rīkojums ( Hof van beroep te Antwerpen (Beļģija) lūgums sniegt prejudiciālu nolēmumu) — Gerlach & Co. NV / Belgische Staat (Tiesas Reglamenta 104. panta 3. punkta pirmā daļa — Kopienas Muitas kodekss — Jēdzieni muitas nodokļa summas iegrāmatošana un paziņošana parādniekam — Muitas parāda summas iepriekšēja iegrāmatošana — Muitas parāda piedzīšana)

6.12.2008   
            
            
               LV
            
            
               Eiropas Savienības Oficiālais Vēstnesis
            
            
               C 313/11
            
         Tiesas (sestā palāta) 2008. gada 9. jūlija rīkojums (Hof van beroep te Antwerpen (Beļģija) lūgums sniegt prejudiciālu nolēmumu) — Gerlach & Co. NV/Belgische Staat
   
   (Lieta C-477/07) (1)
   
   (Tiesas Reglamenta 104. panta 3. punkta pirmā daļa - Kopienas Muitas kodekss - Jēdzieni muitas nodokļa summas “iegrāmatošana’ un “paziņošana’ parādniekam - Muitas parāda summas iepriekšēja iegrāmatošana - Muitas parāda piedzīšana)
   (2008/C 313/16)
   Tiesvedības valoda — holandiešu
   Iesniedzējtiesa
   Hof van beroep te Antwerpen
   Lietas dalībnieki
   
      Prasītājs: Gerlach & Co. NV
   
   
      Atbildētāja: Belgische Staat
   
   Priekšmets
   Lūgums sniegt prejudiciālu nolēmumu — Hof van beroep te Antwerpen — Padomes 1992. gada 12. oktobra Regulas (EEK) Nr. 2913/92 par Kopienas Muitas kodeksa izveidi (OV L 302, 1. lpp) 217. panta un 221. panta 1. punkta, kā arī Padomes 1989. gada 29. maija Regulas (EEK, Euratom) Nr. 1552/89, ar ko īsteno Lēmumu 88/376/EEK, Euratom par Kopienu pašu resursu sistēmu (OV L 155, 1. lpp.) (pēc grozījumiem — Padomes 2000. gada 22. maija Regula (EEK, Euratom) Nr. 1150/2000, ar ko īsteno Lēmumu 94/728/EK, Euratom) (OV L 130, 1. lpp.), 6. panta interpretācija — Jēdzieni muitas nodokļa summas “iegrāmatošana” un “paziņošana” parādniekam — Muitas parāda summas iepriekšēja iegrāmatošana — Parāda piedzīšana
   Rezolutīvā daļa:
   
               1)
            
            
               Padomes 1992. gada 12. oktobra Regulas (EEK) Nr. 2913/92 par Kopienas Muitas kodeksa izveidi 221. panta 1. punkts ir jāinterpretē tādējādi, ka tajā paredzētā piedzenamās nodokļu summas “iegrāmatošana” ir tāda minētās summas “iegrāmatošana”, kas definēta minētās regulas 217. panta 1. punktā, un ka minētā iegrāmatošana ir jānošķir no šo nodokļu iegrāmatošanas kā pašu resursi, kas paredzēti Padomes 1989. gada 29. maija Regulas (EEK, Euratom) Nr. 1552/89, ar ko īsteno Lēmumu 88/376/EEK, Euratom par Kopienu pašu resursu sistēmu, 6. pantā;
            
         
               2)
            
            
               Regulas Nr. 2913/92 221. panta 1. punkts ir jāinterpretē tādējādi, ka piedzenamā nodokļu summa ir jāpaziņo, pirms dalībvalsts muitas iestādes šo summu iegrāmato, un ka saskaņā ar šo tiesību normu, trūkstot likumīgam paziņojumam, minētās iestādes šo summu nevar piedzīt. Tomēr šīs iestādes ir tiesīgas izdot jaunu paziņojumu par šo summu, ievērojot minētajā tiesību normā paredzētos nosacījumus un muitas parāda rašanās datumā spēkā esošos noteikumus par noilguma iestāšanos.
            
         
      (1)  OV C 8, 12.1.2007.